PraemoneiKla. 
Ecce primum Synonymiae botanicae, 1870 a me editae, 
supplementum, sat magnum synonymorum et nominum 
novorum in illo opere ob deficientem librorum studii occa- 
sionem praetermissorum numerum continens. 
Steudelii Nomenclator (ed. secunda 1840. 41), quem 
antea ob typographicorum aliorumque errorum molem fere 
omnino consulto praeteriveram, suadentibus amicis nunc 
receptus est et quasi truncum Supplementi nostri suppedi- 
tavit ; praeterea Synonyma (et sphalmata graviora) in 
Dumortieri scriptis 1829 et 1835, auctoris benevolentia 
nuperius mihi communicatis, in Wightii Iconibus plant. 
Indiae (1838 —1852), in Dietrichi Synopsi (1839 — 1843) 
occurrentia, nec non nomina in Wittsteini Lexico etymo- 
logico correcta vel mutata locis suis inserta sunt. 
Nomina multa Rumphiana, Plumieriana, Browneana 
aliorumque, ab auctoribus diverse et plerumque falso citata, 
Studio exacto librorum ipsorum nunc correcta sunt, eodem 
modo a Ruiz et Pavon, Cavanilles, Jacquin etc. edita jam 
in „Synonymia“ correcta sunt. (Conf. Paläua Ruiz & Pav., 
Palaua Cavan,, et multa alia.) 
Sed aliorum nominum, pro generibus vel sectionibus 
novis in operibus recentioribus usque ad finem anni 1858 
promulgatorum et a me (interdum propria culpa) praeter- 
visorum, imo e scriptis nonnullis CI. Blume, Miquel, Gri- 
sebach, post impressionem Synonymiae excerptorum et in 
„Nomenclatore botanico^^ (cujus impressio ad duas 
tertias jam absoluta est) recensitorum copiam in hoc Sup- 
plemente adjeci — et indulgentiam Eorum spero, qui dif- 
ficultates innumeras ejusmodi laboris noverunt. 
